в букви а) и б), полетно-информационното обслужване на полети включва предоставянето на информация относно:
 (1)
 опасности от сблъскване с въздухоплавателни средства, автотранспортни средства и лица, извършващи дейности в маневрената площ;
 (2)
 използваемата ПИК.“;
 (7)
 в точка SERA.9010, буква а), подточка 4 се заменя със следното:
 „4)
 Ако въздухоплавателно средство потвърди получаването на информация ATIS, която вече не е актуална, органът за ОВД незабавно предприема едно от следните действия:
 i)
 предава на въздухоплавателното средство всеки елемент от информацията, който се нуждае от актуализация;
 ii)
 инструктира въздухоплавателното средство да се снабди с актуална информация ATIS.“;
 (8)
 в точка SERA.13010 буква б) се заменя със следното:
 „б)
 Освен ако е предписано друго от компетентния орган, проверка на информацията за нивото, измерена чрез барометричния висотомер и изобразена на екрана, се извършва поне веднъж от всеки подходящо оборудван орган за ОВД при първоначалния контакт със съответното въздухоплавателно средство или, ако това е невъзможно, при първа възможност след това.“;
 (9)
 в точка SERA.14095 се добавя следната буква г):
 „г)
 Съгласно член 4а аварийната УКВ честота (121,500 MHz) се използва само за действителни аварийни цели, които включват което и да е от изброените:
 (1)
 осигуряване на свободен канал между въздухоплавателно средство в бедствие или аварийно състояние и наземна станция, когато обичайните канали се използват за други въздухоплавателни средства;
 (2)
 осигуряване на УКВ канал за комуникация между въздухоплавателните средства и летищата, който обикновено не се използва за международни въздухоплавателни услуги, в случай на възникване на аварийна ситуация;
 (3)
 осигуряване на общ УКВ канал за комуникация между въздухоплавателните средства, граждански или военни, и между такива въздухоплавателни средства и наземни служби, участващи в съвместни операции по търсене и спасяване, преди да се премине, когато е уместно, към подходяща честота;
 (4)
 осигуряване на комуникация въздух—земя с въздухоплавателни средства, когато отказ на бордовото оборудване не позволява използването на обичайните канали;
 (5)
 осигуряване на канал за функционирането на аварийни предаватели на местоположението и за комуникация между спасителни съдове и въздухоплавателни средства, участващи в операции по търсене и спасяване;
 (6)
 осигуряване на общ УКВ канал за комуникация между граждански въздухоплавателни средства и прехващачи или органи за контрол на прехвата и между граждански въздухоплавателни средства или прехващачи и органи за обслужване на въздушното движение в случай на прехват на граждански въздухоплавателни средства.“
 (10)
 точка SERA.12005, буква а) се изменя, както следва:
 а)
 подточка 8 се заменя със следното:
 „8)
 вулканична дейност, предхождаща изригване, или вулканично изригване; или“;
 б)
 добавя се следната подточка 9:
 „9)
 спирачният ефект на ПИК е по-лош от докладвания.“
 (*1) Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) No 482/2008 и на регламенти за изпълнение (ЕС) No 1034/2011, (ЕС) No 1035/2011 и (ЕС) 2016/1377, както и за изменение на Регламент (ЕС) No 677/2011 (ОВ L 62, 8.3.2017 г., стр. 1).“;“
 ПРИЛОЖЕНИЕ II
 Изменения на Регламент (ЕС) No 139/2014
 Приложение III се изменя, както следва:
 а)
 в точка